నానాజీపూర్ జ‌ల‌పాతం

నానాజీపూర్ జ‌ల‌పాతం తెలంగాణ రాష్ట్రం, రంగారెడ్డి జిల్లా, శంషాబాద్ మండలం, నానాజ్‌పూర్ గ్రామ సమీపంలో ఉన్న జలపాతం. సికింద్రాబాద్ నుంచి 43 కిలోమీట‌ర్లు, శంషాబాద్ బ‌స్టాప్ నుంచి 15 కిలోమీట‌ర్ల దూరంలో ఈ జలపాతం ఉంది.

జలపాత వివరాలు 
పాలమాకుల్ చెరువు నిండి అక్కడి నుండి హిమయాత్ సాగర్‌కు వెళ్తున్న వర్షపు నీళ్ళు నానాజీపూర్ గ్రామంలో చిన్నపాటి జలపాతంగా ఏర్పడ్డాయి. గ్రామంలో జలపాతం ఏర్పడినందువల్ల పంట పొలాలకు నీరు అందడంతోపాటు భూగర్భ జలాలు కూడా పెరుగుతున్నాయి. సూర్యోదయం లేదా సూర్యాస్తమయం సమయంలో జలపాతానికి వెళితే చూడడానికి అందంగా ఉంటుంది. వర్షాకాలంలో మాత్రమే జాలువారే ఈ జలపాతం దగ్గర కొంతమంది చేపలు కూడా పడుతుంటారు.

ప్రత్యేకతలు 
ఇక్కడికి సమీపంలో 17వ శ‌తాబ్దంలో నిర్మించబడిన అమ్మ‌ప‌ల్లి సీతారామ‌చంద్రస్వామి దేవాల‌యం కూడా ఉంది. ఈ దేవాలయం ఆంజనేయుడు లేడు. ఆంజ‌నేయుడు లేని అతికొద్ది దేవాల‌యాల్లో ఇదీ ఒక‌టని చెబుతుంటారు. ఈ దేవాలయంలో కళ్యాణి చాళుక్యుల కాలంనాటి శాసనాలు ఉన్నాయి.

మూలాలు 

రంగారెడ్డి జిల్లా పర్యాటక ప్రదేశాలు
తెలంగాణ జలపాతాలు